KLASA: 401-02/22-02/1

URBROJ: 359-16/1-22-1

U Zagrebu, 31. siječnja 2022.

Razdjel: Ministarstvo znanosti i obrazovanja

Glava: 08091 Agencije i ostale javne ustanove u znanosti, obrazovanju i sportu

RKP: 43335 Agencija za mobilnost i programe EU

Matični broj: 02298007

OIB: 25385906011

***Bilješke uz Financijske izvještaje za razdoblje od 01. siječnja do 31. prosinca 2021. godine***

Agencija za mobilnost i programe EU (u daljnjem tekstu Agencija) osnovana je Zakonom o Agenciji (NN 121/17) koji ujedno definira njezin opis poslova i nadležnosti. Osim Zakonom djelatnost Agencije utvrđena je Uredbama i Odlukama Europske komisije i Europskog parlamenta, Ugovorima s Europskom komisijom o provedbi programa, inicijativa, mreža i projekata te Odlukama Ministarstva znanosti i obrazovanja o prijenosu dodatnih nadležnosti i zadataka na Agenciju.

Opis poslova i zadataka Agencije je sljedeći:

- Provedba programa EU Erasmus+ u području obrazovanja, osposobljavanja, mladih i sporta za razdoblje 2014.-2020. u svojstvu akreditirane Nacionalne agencije

- Provedba programa EU Obzor 2020. za istraživanje i inovacije za razdoblje 2014.-2020. u svojstvu nacionalne potporne strukture

- Provedba programa EU Europske snage solidarnosti u području volontiranja i solidarnosti mladih za razdoblje 2018.-2020. u svojstvu akreditirane Nacionalne agencije

- Provedba programa EU Erasmus+ u području obrazovanja, osposobljavanja, mladih i sporta za razdoblje 2021.-2027. u svojstvu akreditirane Nacionalne agencije

- Provedba programa EU Europske snage solidarnosti u području volontiranja i solidarnosti mladih za razdoblje 2021.-2027. u svojstvu akreditirane Nacionalne agencije

- Provedba programa EU Obzor Europa u području znanosti za razdoblje 2021.-2027. u svojstvu nacionalne potporne strukture

- Ostale EU mreže i inicijative, drugi međunarodni programi (EURAXESS, Euroguidance, Europass, eTwinning, Eurodesk, Eurydice, Radna skupina stručnjaka za VET, Study in Croatia, CEEPUS, Bilateralni program akademske mobilnosti itd.) te provedba EU projekata financiranih sredstvima Okvirnih programa EU za istraživanje i inovacije i dr.

Financijski izvještaji Agencije za 2021. godinu izrađeni su u skladu sa Zakonom o proračunu (NN [87/08](https://www.zakon.hr/cms.htm?id=210), [136/12](https://www.zakon.hr/cms.htm?id=211), [15/15](https://www.zakon.hr/cms.htm?id=4582)), Pravilnikom o financijskom izvještavanju u proračunskom računovodstvu (NN 03/15, 93/15, 135/15, 2/17, 28/17, 112/18, 126/19 i 145/20) i Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20).

1. **Bilješke uz obrazac PR-RAS**

**Prihodi poslovanja**

**AOP 001 (Prihodi poslovanja)** – ukupni prihodi poslovanja Agencije za izvještajno razdoblje iznose **228.920.095,03 kn**, najvećim dijelom to je prihod iz EU za Erasmus plus program i to u iznosu od 208.878.179,49 kn. Tijekom 2021. izvršeni su povrati više isplaćenih sredstava korisnicima koji su utrošeni na podmirenje tekućih obveza u izvještajnom razdoblju i to u iznosu od 8.561.562,24 kn.

AOP 128 (Prihodi iz nadležnog proračuna i od HZZO-a na temelju ugovornih obveza (AOP 130+133) – prihodi iz izvora 11 (opći prihodi i primici) i prihodi iz izvora 12 (nacionalno sufinanciranje) iznose 16.977.898,78 kn. Nacionalno sufinanciranje odnosi se na Erasmus plus program, program Europske snage solidarnosti te inicijative i mreže koje su u nadležnosti Agencije.

**Rashodi poslovanja**

**AOP 146 (Rashodi poslovanja)** – ukupni rashodi poslovanja Agencije za izvještajno razdoblje iznose **209.136.563,88 kn**.

AOP 147 (Rashodi za zaposlene) iznose 15.592.276,55 kn što je 18,5% povećanje u odnosu na prethodnu 2020.godinu sukladno rastu broja zaposlenika i promjene državne osnovice i akreditacije cijele Agencije.

AOP 158 (Materijalni rashodi poslovanja) iznose 11.648.049,38 kn. Materijalni rashodi poslovanja Agencije odnose se na naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa i ostalih nespomenutih rashoda.

AOP 159 (Naknade troškova zaposlenicima) iznose 703.428,70 kn te je približno istog iznosa kao i rashod prethodne 2020. godinu. Ovakva situacija odraz je pandemije COVID-19.

AOP 179 (Intelektualne i osobne usluge) – iznose 5.641.629,51 kn, a odnose se na usluge savjetovanja, dohodak vanjskih suradnika i ocjenjivača

AOP 182 (Naknade troškova osobama izvan radnog odnosa) – iznosi 357.989,18 kn što je za 51,6% manje u odnosu na 2020. Naknade se odnose na troškove službenog putovanja, seminara i kotizacija za vanjske suradnike, odnosno osobe koje nisu u radnom odnosu te se nastavlja pad putovanja i održavanja događanja sukladno pandemiji COVID-19.

AOP 210 (Subvencije) – subvencije trgovačkim društvima, zadrugama, poljoprivrednicima i obrtnicima iz EU sredstava iznose 17.239.007,81 kn što je smanjenje u odnosu na prethodnu 2020. godinu.

AOP 255 (Ostale naknade građanima i kućanstvima iz proračuna) iznosi 1.788.095,41 kn što je za 34,2% povećanje u odnosu na 2020. što je uzrokovano blagim porastom mobilnosti u okviru visokoškolskog obrazovanja tijekom pandemije COVID-a.

AOP 312 (Uredska oprema i namještaj) iznosi 4.135,06 kn i odnosi se na opremu koja je nabavljena kao nagrada dobitnicima na nagradnom natječaju.

AOP 344 (Rashodi za nabavu nefinancijske imovine) iznose 1.719.749,24 kn. Rashodi za nabavu nefinancijske imovine odnose se na radove i ulaganja u poslovni prostor, digitalizaciju poslovanja i ulaganja u računalne programe. Povećanje u odnosu na 2020. godinu radi ulaganja u poslovni prostor slijedom povećanja broja zaposlenika.

AOP 385 (Ulaganja u računalne programe) iznosi 93.750,00 kn, a odnosi se na nastavak digitalizacije poslovanja započete prethodnih godina.

AOP 634 (Višak prihoda i primitaka) za 2021. iznosi 18.067.916,67 kn. U tablici je prikazan rezultat poslovanja po izvorima financiranja, iznosi su prikazani u kn.

|  |  |  |  |
| --- | --- | --- | --- |
| **IZVOR FINANCIRANJA** | **UKUPNI PRIHODI (RAZRED 6 I 7)** | **RASHODI** | **REZULTAT POSLOVANJA** |
| **POSLOVANJA** | **NEFINANCIJSKE IMOVINE** |
| 11 |  4.427.209,64  |  4.410.599,10  |  8.320,30  |  8.290,24  |
| 12 |  12.550.792,98  |  12.507.807,27  |  48.209,71  |  (5.224,00) |
| 51 |  211.946.227,17  |  192.218.157,51  |  1.663.219,23  |  18.064.850,43  |
| 52 |  -  |  -  |  -  |  -  |
| **UKUPNO** |  **228.924.229,79**  |  **209.136.563,88**  |  **1.719.749,24**  |  **18.067.916,67**  |

U skladu sa Zakonom o proračunu (člankom 70.) izvršena je korekcija rezultata poslovanja, kojom je manjak prihoda nefinancijske imovine podmiren iz prihoda poslovanja.

Ukupni prihodi poslovanja i prihodi od nefinancijske imovine iznose 228.924.230,09 kn, ukupni rashodi poslovanja i izdaci za nabavu nefinancijske imovine iznose 210.856.313,12 kn.

Na AOP 410 prikazan je manjak prihoda od nefinancijske imovine. Nakon izvršene korekcije rezultata po aktivnostima i izvorima financiranja AOP 638 prikazuje Višak prihoda i primitaka u iznosu od 18.299.413,09 kn koji je raspoloživ u 2022. godini. Ovo je značajno povećanje u odnosnu na prethodnu godinu zbog promjene evidentiranja EU sredstava u 2021. gdje se priljev sredstava od EK odmah priznaje kao prihod. Ovo se odnosi na sve aktivnosti, osim sredstava koji se isplaćuju korisnicima

**Obvezni analitički podaci**

AOP 783-788 (Tekuće pomoći temeljem prijenosa EU sredstava ) – smanjenje u odnosu na prošlu godinu iz razloga manjeg broja isplata po projektima u okviru Erasmus plus programa proračunskim korisnicima općinskog, gradskog i županijskog proračuna te izvanproračunskim korisnicima s obzirom da programsko razdoblje uskoro završava.

1. **Bilješke uz obrazac Bilance**

**AOP 001 (Imovina)** – imovina Agencije na dan 31.12.2021. iznosi 241.804.872,45 kn, a sastoji se od:

AOP 002 (Nefinancijska imovina) u iznosu od 2.097.978 kn

AOP 063 (Financijska imovina) u iznosu od 239.706.892,99 kn

AOP 168 (Kontinuirani rashodi budućeg razdoblja) iznose 1.369.934,45 kn, a odnose se na plaću, rashode za zaposlene, te ostale kontinuirane rashode poslovanja.

**AOP 169 (Obveze i vlastiti izvori)** – na dan 31.12.2021. iznosi 241.804.872,45 kn, a sastoji se od:

AOP 170 (Obveze) u iznosu od 221.402.902,31 kn

AOP 232 (Vlastiti izvori) u iznosu od 2.097.979,46 kn

AOP 253 (Izvanbilančani zapisi) iznose 143.094.557,02 kn. Ova skupina izvanbilančnih zapisa sastoji se od instrumenata osiguranja plaćanja (zadužnice i bankarske garancije za javnu nabavu) u iznosu od 360.000,00 kn, obveza po sudskim sporovima i na ugovore za projekte u okviru provedbe programa Erasmus plus, ESS, E-twinning.

1. **Bilješke uz obrazac P-VRIO**

Izvještaj o promjeni u vrijednosti i obujmu imovine i obveza za izvještajno razdoblje ima iskazano smanjenje obujma imovine u iznosu od 5.915,71 kn. Smanjenje se odnosi na rashodovanu imovinu koja nije bila više za uporabu te je zbrinuta, odnosno odvežena na otpad. Pored dotrajale imovine koja je zbrinuta smanjenje se odnosi i na nagrade dobivene na nagradnom natječaju.

1. **Bilješke uz obrazac RAS – funkcijski**

Izvještaj o rashodima prema funkcijskoj klasifikaciji za izvještajno razdoblje odnosi se na sve programe Agencije pod funkcijom 097 (AOP 123) – Istraživanje i razvoj obrazovanja, a iznosi 210.856.313,12 kn.

1. **Bilješke uz obrazac Obveze**

AOP 001 – stanje obveza na dan 01.01.2021. iznosi 172.101.695,74 kn.

AOP 002 – ukupno povećanje obveza u izvještajnom razdoblju (rashodi poslovanja i rashodi nabave nefinancijske imovine) iznos 279.799.258,30 kn, a 83.208,20 kn odnosi se na međusobne obveze između proračunskih korisnika (HZZO i povrati u proračun).

AOP 020 – ukupno podmirene obveze u izvještajnom razdoblju iznose 230.498.051,73 kn, a 55.196,08 kn odnosi se na povrate u proračunu iz prethodnih godina i povrate troškova EK iskazane kao međusobne obveze proračunskih korisnika.

AOP 038 – stanje nedospjelih obveza na kraju izvještajnog razdoblja 221.402.902,31 kn, najvećim dijelom se odnose na obveze za rashode poslovanja i Erasmus plus program.

*U prilogu popis potencijalnih obveza po sudskim sporovima.*

RAVNATELJICA

mr.sc. Antonija Gladović

**POTENCIJALNE OBVEZE PO OSNOVI SUDSKIH SPOROVA U TIJEKU NA DAN 31.12.2021**.

|  |  |  |  |  |  |
| --- | --- | --- | --- | --- | --- |
| **Sektor** | **Broj ugovora sa Komisijom** | **Broj projekta** | **Iznos nepravilnosti prijevare (u EUR)** | **Iznos nepravilnosti prijevare (u kn)** | **Status** |
| KA125 | EAC-2018-0022 | 2018-2-HR01-KA125-047573 | 3.884,16 € | 28.820,50 kn | Tužba podnesena 31.12.2020. |

|  |  |
| --- | --- |
| **Procjenjeni iznos** | **Status** |
| 300.000,00 kn | Plaće po sudskoj presudi |